รัฐบาลไทย-ข่าวทำเนียบรัฐบาล-ผลการตรวจพบการกระทำความผิดประจำเดือนกรกฎาคม 2564
วันจันทร์ที่ 16 สิงหาคม 2564
ผลการตรวจพบการกระทําความผิดประจําเดือนกรกฎาคม 2564
ผลการตรวจพบการกระทําผิดตามกฎหมายศุลกากรหรือกฎหมายอื่นที่เกี่ยวข้องกับศุลกากรประจําเดือนกรกฎาคม 2564 จํานวน 1,807 คดี คิดเป็นมูลค่ารวม 1,356.97 ล้านบาท
ตามที่ นายพชร อนันตศิลป์ อธิบดีกรมศุลกากร มีนโยบายให้การเร่งรัดปราบปรามการลักลอบและหลีกเลี่ยงนําสินค้าเข้ามาในราชอาณาจักร เพื่อให้เกิดความเป็นธรรมในการจัดเก็บภาษี ปกป้องสังคมและสิ่งแวดล้อม จึงสั่งการให้หน่วยงานในสังกัดพร้อมหน่วยปฏิบัติการวางแผนตรวจค้นจับกุมอย่างเข้มงวดเป็นพิเศษ เพื่อสกัดกั้นป้องกันและปราบปรามการกระทําความผิดตาม พ.ร.บ.ศุลกากร พ.ศ. 2560 และกฎหมายอื่นที่เกี่ยวข้อง ไม่ว่าจะเป็น สินค้าเกษตร น้ํามัน ยาเสพติด IPRs และสินค้าละเมิดอนุสัญญา CITES โดยสืบสวนหาข่าวและออกลาดตระเวนด้วยรถยนต์ ตรวจค้นรถบรรทุก โกดัง แหล่งจําหน่าย สถานที่เก็บรักษาที่เชื่อได้ว่ามีของผิดกฎหมายเก็บซุกซ่อนอยู่ อีกทั้งยังมีแผนการป้องกันและปราบปรามสินค้าดังกล่าวในช่วงเวลาที่มีความเสี่ยงในการลักลอบนําสินค้าเข้ามาในราชอาณาจักรเพิ่มขึ้น นอกจากนี้ มีการบูรณาการกับหน่วยงานบังคับใช้กฎหมายอื่นทั้งในและต่างประเทศอย่างต่อเนื่อง อาทิ ทหาร กอ.รมน. ป.ป.ส. บช.ปส. กรมอุทยานแห่งชาติ สัตว์ป่า และพันธุ์พืช สํานักงานสภาความมั่นคงแห่งชาติ สถานทูตต่าง ๆ องค์การตํารวจสากล (Interpol) สํานักงานป้องกันและปราบปรามยาเสพติด (Drug Enforcement Administration: DEA) เป็นต้น เพื่อแลกเปลี่ยนข้อมูลการข่าวระหว่างกัน
สําหรับผลการตรวจพบการกระทําผิดตามกฎหมายศุลกากรหรือกฎหมายอื่นที่เกี่ยวข้องกับศุลกากรประจําเดือนกรกฎาคม 2564 จํานวน 1,807 คดี คิดเป็นมูลค่ารวม 1,356.97 ล้านบาท
ผลงานที่น่าสนใจในช่วงเดือนกรกฎาคม 2564 มีดังนี้
1. ผลการจับกุมยาเสพติด
- เมื่อวันที่ 7 กรกฎาคม 2564 กรมศุลกากรโดยกองสืบสวนและปราบปราม สํานักงานศุลกากรกรุงเทพ ร่วมกับเจ้าหน้าที่ ป.ป.ส. เจ้าหน้าที่ตํารวจ บช.ปส. และเจ้าหน้าที่ ศรภ. (ชุดปฏิบัติการ Seaport Interdiction Task Force: SITF) ได้เข้าตรวจสอบบริษัทขนส่งย่านรองเมือง ข้างทางรถไฟหัวลําโพง พบยาเสพติดให้โทษประเภท 1 (เมทแอมเฟตามีน หรือ ไอซ์) ซุกซ่อนอยู่ในเทียนไข(เทียนหอม) บรรจุอยู่ในกล่องน้ําตาล 18 กล่อง น้ําหนัก 59.5 กิโลกรัม มูลค่าประมาณ 208.25 ล้านบาท
- เมื่อวันที่ 15 กรกฎาคม 2564 กรมศุลกากรโดยกองสืบสวนและปราบปราม ร่วมกับเจ้าหน้าที่ ป.ป.ส. เจ้าหน้าที่ตํารวจ บช.ปส. และเจ้าหน้าที่ ศรภ. (ชุดปฏิบัติการ Seaport Interdiction Task Force: SITF) ได้เข้าตรวจสอบสินค้า (หมอน และ ที่นอน) ที่บริษัทแห่งหนึ่ง พบยาเสพติดให้โทษประเภท 1 (เมทแอมเฟตามีน หรือ ไอซ์) จํานวน 10 ห่อ ซุกซ่อนอยู่ในที่นอนลายผ้าขาวม้า น้ําหนักประมาณ 10 กิโลกรัม มูลค่าประมาณ 35 ล้านบาท
ทั้งนี้ สถิติการตรวจยึดยาเสพติดและวัตถุออกฤทธิ์ต่อจิตและประสาทในเดือนกรกฎาคม 2564 มีจํานวน 13 คดี มูลค่า 1,190.11 ล้านบาท
2. การจับกุมน้ํามันเชื้อเพลิง
เมื่อวันที่ 29 กรกฎาคม 2564 กรมศุลกากรโดยด่านนครศรีธรรมราช ตรวจสอบรถบรรทุกน้ํามัน จํานวน 1 คัน บริเวณริมถนนทางหลวงแผ่นดินหมายเลข 408 เชียรใหญ่ – นครศรีธรรมราช ผลการตรวจสอบพบน้ํามันดีเซล มีเมืองกําเนิดต่างประเทศ ขณะทําการตรวจค้นไม่มีเอกสารหลักฐานการผ่านพิธีการศุลกากรมาแสดง จํานวน ประมาณ 10,000 ลิตร มูลค่า 150,000 บาท
ทั้งนี้ สถิติการจับกุมน้ํา มันเชื้อเพลิง ในเดือนกรกฎาคม 2564 ประเภทน้ํามันดีเซล จํานวน 17 ราย 11,715 ลิตร มูลค่า 186,302 บาท ประเภทน้ํามันเบนซิน จํานวน 11 ราย 705 ลิตร มูลค่า 18,918 บาท
3. การจับกุมสินค้าเกษตร
เมื่อวันที่ 17 กรกฎาคม 2564 กรมศุลกากรโดยสํานักงานศุลกากรภาคที่ 1 ได้ทําการตรวจสอบรถบรรทุกสินค้าบริเวณถนนเพชรเกษม ตําบลยางนา อําเภอชะอํา จังหวัดเพชรบุรี จํานวน 1 คัน พบกระเทียม มีเมืองกําเนิดต่างประเทศ ขณะทําการตรวจค้นไม่มีเอกสารหลักฐานการผ่านพิธีการศุลกากรมาแสดง จํานวน 14,000 กิโลกรัม มูลค่า 238,000 บาท
ทั้งนี้ สถิติการจับกุมสินค้าเกษตรในเดือนกรกฎาคม 2564 มีจํานวน 58 คดี มูลค่า 1,438,985 บาท
4. การจับกุมบุหรี่
เมื่อวันที่ 8 กรกฎาคม 2564 กรมศุลกากร โดยด่านศุลกากรสงขลา ได้ทําการตรวจค้นโรงเรือนแห่งหนึ่งในพื้นที่ ตําบลเจ๊ะเห อําเภอตากใบ จังหวัดนราธิวาส พบพบบุหรี่มีเมืองกําเนิดจากต่างประเทศจํานวน 1,147 ลัง (371,500 ซอง) มูลค่า 33.43 ล้านบาท
ทั้งนี้สถิติการจับกุมบุหรี่และบุหรี่ไฟฟ้าในเดือนกรกฎาคม 2564 ได้แก่ 1. บุหรี่ จํานวน 49 คดี มูลค่า 38.7 ล้านบาท 2. บารากู่ บารากู่ไฟฟ้า บุหรี่ไฟฟ้า และอุปกรณ์ จํานวน 56 คดี มูลค่า 936,719 บาท